
DRUMUL SPRE LUMINA 
RUGĂMU-NE TIE! 


Rugămu-ne Tie, Eternă făclie, în 
pace ne creşte, Mereu ocroteşte. A 
noastră fiinţă, Străbuna credinţă 
Şi noapte şi zi, Cu noi Doamne fii! 


Eternă făclie, Rugămu-ne Tie! 
TU SCOATE-MĂ DIN NOAPTE! 


O, Doamne simt o vină prinzându-mă-n 
tăcere 

Şi sufletul încearcă de greu şi de durere, 
Se fagp întuneric şi ziua e mai mică, 
Lumina o făclie cât geana de furnică, 
Mă rog însă la Tine şi mă cuprind fiori: 


„Tu scoate-mă din noapte şi poartă-mă 
spre zori!" 
RUGA IN ZORI 


La început de zi, cu Tine-n gând, în tot 
ce fac, ajută-mă pe rând: Dacă înalţ o 
rugă prea fierbinte, Astultâ-ma, 
Cerescule Părinte! Pornesc la drum, 
călăuzeşte-mi pasul, Prind să muncesc, 
îmi întăreşte braţul! Iar dacă merg la 
şcoală ca să ştiu, Ca şi furnica harnică 
să fiu! în tot şi toate câte făptui esc, Nu 
mă lăsa nici astăzi să greşesc! 
ARATA-MI DOAMNE DRUMUL 
SPRE LUMINĂ! 


Cu ramuri verzi, din trunchiuri de 
măslin, Mângâie-mi Doamne sufletul 
senin, Dă-rai minte clară ca să pot 
vedea, Tot răul ce se-aşterne-n calea 
mea! 


Să pot alege grâul de neghină, Arată- 
mi Doamne drumul spre lumină! _ 

CU HAINA TA SA-MI INVESMANTI 
SIMTIREA! 


Când pasul obosit se râtâceste 
Si un adânc se lasâ-n noaptea 
linâ, Tu Doamne în minune 
risipeste, Pustia mea cu oaza de 
lumina! 


Dar mai cu seamă creşte-mă-n 
cainta, Cu haina Ta să-mi 
înveşmânţi simtirea, Eu am s-o port 
într-una cu credinţă, Că Ea aduce 
pacea şi iubirea! 


CI ZIUA FĂ-O MAI SENINĂ 


Nu-mi da averi strălucitoare. Hlamidă, 
aur, pietre rare, Ci ziua fă-o mai senină, 


Iar noaptea umple-o de lumină Şi gândul 
lasâ-mi-1 curat, Iar sufletul neînghetat! 


Sâ pot iubi, sâ pot ierta, Iar ziua fíe tot 
asa! Aceasta-i Doamne ruga mea! 
PRIMESTE-MA ÎN CASA TA, IISUSE! 


Când gândurile se abat şi-s duse, 
Primeşte-mă în casa Ta, Iisuse, Fă-mi 
loc în strana Ta de mângâiere, Când 
rătăcesc si sunt într-o durere, Altarul 
Tau revarsă-l peste mine, Să curețe 
vicleanul mărăcine Şi rădăcină află-mi 
din cea bună, Să nu mă smulgă 
crâncena furtună, Din lumânarea cerii 
de albine, Altoi aprinde Doamne pentru 
mine Şi în senin de vise fără nea, 
Primeste-ma lisuse-n Casa Ta! 
DE-AM OBOSITI TU PASU-MI 
ÎNTĂREŞTE. 


De-am obosit 'Tu pasu-mi întăreşte, De- 
am risipit Tu pâinea-mi dăruieşte, Dacă- 
am hulit dă-mi blândele cuvinte Ca ruga 
să îmi fie mai fierbinte, De am lovit nu 
mă lovi pe mine, Să-nvăţ si eu că a ierta 
e bine, Dacă-am minţit arată-mi 
adevărul, Să crească-n suflet floare ca şi 
mărul, Dacă ma-nalt aratâ-mi că nu-i 
bine, De mă smeresc înaltâ-mâ spre 
Tine! 


Orice-am greşit, mă iartă Doamne Sfânt, 
Tu, învierea vieţii pe pământ! 

RUGĂ SFIOASĂ CĂTRE FECIOARA 
MARIA 


Deapururea Fecioară, Din cerul sfânt 
coboară în calea mea şi-mi spune Aleasă 
rugăciune, Tu mai presus din fire De 
orişice iubire, De orişice iertare Şi fără- 
asemănare, Ca blânzii heruvimi Şi triştii 
serafimi, Coboară-n gândul meu, Mă 
apără de rau! E 
RUGA PENTRU CALEA CEA DREAPTA 


Mă înspăimânt şi plâng adeseori, Iar 
lacrima obrazul îmi sfâşie, Tu, Doamne 
iartă-mi fuga prin ninsori, înstrăinată de 
a Ta făclie! 


Arată-mi calea dreaptă şi 

voi fi, Un călător cu pasul 

de credinţă, Voi lua cu 

mine şi pe alţi copii, Spre- 

a cugetului sfântă 
biruinţă! 

DA-MI DOAMNE LACRIMI DOAR 
DE BUCURIE! 


Fereşte-mă de lacrima durerii, Dă-mi 
Doamne lacrimi doar de bucurie, Cum 
îmi răsar în flori roz-albe merii în 
primăvara încă timpurie. 


Dă-mi lacrimă de cântec şi culoare, 
A bucuriei mele de copil, Fereşte- 
mă de-a iernilor ninsoare, Când 
încă sunt cu sufletu-n april! 


Cu bunătatea Ta din Veşnicie, Cu inima 
mereu însenind, Dă-mi lacrimi Doamne 

doar de bucurie, Dă-mi Doamne lacrimi 
să mă vezi râzând! 

BRATUL DĂ-MI SĂ MĂ SPRIJIN DE 
TINE! 


Ale vieţii cărări sunt ades nestiute, 
Alteori nu pot fi prea uşor străbătute, 
Se încurcă-n liane viclene, Sau urcuşu-i 
pieptiş pân-la ele, Ori pustiu e cât vezi 
cu privirea, Prinsă-n val de nisip e 
iubirea! 


Iară sufletul meu nu mai ştie ce face, 
Bâjbâind pe cărări ce se-arată buimace, 
Ca să ies din hatis la lumine, Doamne 
braţul mi-l dă să mă sprijin de Tine! 


CE-AM RISIPIT ÎN PACE SĂ ADUN! 


Părinte, fost-am fiu risipitor, Trecând 
prin ani uşor, mult prea uşor, Eu risipit- 
am timpul mai întâi, lar munca am 
strivit-o sub călcâi, Prietenii din jur i-am 
alungat, N-am strâns vreodată-n inimă 
vreun sfat, Şi n-am sădit măcar un fir de 
floare, Să crească-n urma mea 
mărgăritare! 


Acuma ştiu Părinte ce-am greşit, N-am 
adunat ci doar am risipit, Ci dă-mi 
iertare Doamne şi gând bun, Ce-am 
risipit în pace să adun! 

CÂND TE AŞEZI LA MASĂ! 


Copile drag, când te aşezi la masă, în 
miez de zi ori seara când se lasă, 


Rosteşte o smerită rugăciune Şi-n 
gândul tău aceste vorbe spune: „Dă-mi 
Doamne pâine-aleasă şi bucate, Să iau 
să gust câte puţin din toate; Ai grijă şi 
de cei ce flămânzesc; Pentru această 
masa-ti mulţumesc!" 

CA SA NU MA INEC! 


Pe o mare-n furtuni, pe al vieţii ocean, 
Bate sufletul meu ca un crunt uragan, 
Astfel vremea-n vâltori nevoit s-o 
petrec, Nestiind să înot, oricând pot să 
mă-nec! 


Vine-un val uriaş, mânios, neplecat, Mă 
loveşte în piept şi mă vrea sfărâmat, 
Iară barca ce-odat prea zglobie plutea, 
S-a lovit fără rost de o stâncă mai grea 
Şi mă prinse-n vârtej teama fără sfârşit, 
Când mă biciuie tot ce în viatâ-am 
greşit! 


De nu pot să-mi revin şi nu pot să 
petrec, Doamne, mâna mi-o dă ca să nu 
mă înec! 


DAR ARMA MEA DE VIS ŞI APĂRARE! 


Slab sunt din fire, mic şi temător, Orice 
copil i-o pasăre în zbor, Dar mulţi sunt 
vânătorii ce ochesc; Cu gloanţe grele 
pasărea rănesc! 


Dar arma mea de vis şi apărare, Să fie 
scutul bunătăţii Tale Si jar aprins în 
calea spre mai bine, Să las mereu să 
treacă de la mine! 


Ca armă de atac Tu dă-mi cuvântul, Şi 
mângâie, să sune ca şi cântul! 


Şi în loc de a lovi, să las arcuşul Să 
biciuie ispita şi urcuşul, Să nu mai Tiu 
nici slab, nici temător, Ci tioar un 
cântec, pasăre în zbor! 


FERESTE-MÂ DE SEARBĂDĂ MINCIUNĂ! 


Arată-mi chipul florilor de măr, 
Parfumul lor îmbătător din fire, 
învată-mă curatul 
adevăr, * » 
Smaltat în puritate şi iubire! 


Să nu spun cenuşiul că-i albastru, Că 
vrabia ar fi privighetoare, Că norii sunt 
asemeni unui astru, Că lacul e întins 
precum o mare! 


Ce fadă-i viaţa când o 
treci aşa, Ce goalâ-i 
înserarea fără lună, Ca 
un abis e noaptea fără 
stea... 


Fereşte-mă de searbăda minciună! 


ÎN LUNGUL DRUM AL NOPŢII CĂTRE 
ZI! 


Sub veghea Ta îmi împletesc cununa, 
Oriunde m-aş afla, oriunde-aş fi, Tu, 
Doamne urmăreşte-mă într-una, în 
lungul drum al nopţii către zi! 


Cu spini mă bate câteodată viaţa, lar 
alteori îmi ninge flori de măr, Tu, 
Doamne dă-mi să sorb mereu Povata, în 
calea lungă către adevăr! 


Când scapără mâniile în gânduri Şi-n 
suflete furtunile se zbat, Tu adu-mi 
liniştea acestor rânduri, în scurtul drum 
către un greu păcat! 


Dă bunătatea sufletului meu, Nu mă 
goni de lângă Tine, Tată, Credinţa 
întăreşte-mi-o mereu, în scurtul drum al 
vieţii ce mi-e dată! 


RUGĂ PENTRU PĂRINŢI 


Ocroteşte Doamne pe ai mei părinţi, Ei 
au ars în mine orele fierbinţi, De 
nesomn şi veghe, de albastru dor, 
Pregătind prin noapte clipa mea de 
zbor. 


Când prindea durerea sufletu-n tumult, 
Dânşii pentru mine sufereau mai mult, 
Nu m-au lăsat singur şi stingher 
vreodat. Am crescut de-acuma, mâine 
sunt bărbat, înfloreşte-n mine luna lui 
april, Pentru dânşii însă eu sunt tot 
copil, Vor să mă mângâie, tot m-ar 
dezmierda, Ceasuri de iubife să 
rămână-aşa! 


Când le-o veni vremea aspră într-o zi, 
Dă-mi putere Doamne lângă ei a fi, 
Aminteşte-mi bine clipa mea de zbor, 
Ca să ard în mine sacrificiul lor! 


AI GRIJĂ DOAMNE SFÂNT DE ROMÂNIA! 


Dă Doamne ţara mea să fie mare, 
Crescută iar în strămoşeşti hotare, Să-i 
înflorească plaiurile toate, Să fie mai 
frumoase, mai bogate Şi-n inimi adu 
multă sărbătoare Şi-n oameni bunătatea 
Ta cea mare, Să piară pe pustie 
duşmănia, Ai grijă Doamne sfânt de 
România! 

RUGĂ PENTRU TOŢI OAMENII 
PĂMÂNTULUI! 


De ce atâtea patimi, războaie-n 
omenire, Se varsă zilnic sânge în loc a 
fi iubire, Pierd vieţi fără de vină, sunt 
răstigniţi martirii Şi doar prin jaf şi ură, 
nu-n numele iubirii!?! 


De ce în loc de muzici, în loc de 
simfonii, Mitraliera latră în fiecare zi 
Şi-n loc ca omenirea să crească sfânta 
pâine, S-o aibă-n bunătate, cresc 
suflete de câine, Mereu ca să lovească, 
să muşte cât mai tare, Călcând sub 
forţa cismei şi viaţa în picioare!?! 


Ci ocroteşte Doamne popoarele din 
lume, Să aibă fiecare şi rostul său şi 
nume, Statorniceşte pacea în astă 
omenire, Ca oamenii să-mpartă fratie si 
iubire! 


Să piară ură, lanţuri, al morţii greu 
frământ Şi muzică divină aşterne pe 
pământ! te 
DEVREME INGER SA MA CULCI! 


Ca visele sâ-mi fie dulci, 
Devreme înger sâ ma culci 
Sa se-nfiripe visul meu, 
Sub raza Ta, pe scutul 
Tau! 


Grădini în floare să-mi apară, S-aud un 
cântec de vioară, Pasări cu mândru 
ciripit, Un cor să fie, nesfârşit 


Şi-n visul ăsta îngeresc, Pe Dumnezeu 
să-l preamăresc! 

FERESTE-L DE FURTUNA 

DIN INIMI CE DOBOARA! 


Tu pururea Fecioară Mărie, însoţeşte Al 
nostru gând ce singur şi gol se 
chinuieste, Fereste-1 de furtuna din 
inimi ce doboarâ, Fâ-1 slobod sâ adie în 
vânt de primăvară Cu mângâiere sfântă 
Tu umple-1 de senin, Rugămu-ne 
Fecigară, lumină fâ-1, amin! 

TATAL NOSTRU 


în ceruri unde-i cântec şi lumină Şi viaţă 
fără lacrimi şi dureri, De-acolo Doamne 
Tu cel fără vină, Aduci fiinţei noastre 


mângâieri, Numele Tău în veci să .se 
sfinţească, La fel cum orice suflet 
omenesc, împărăţia Ta dumnezeiască Şi 
voia Ta prin rugă împlinesc, Să se 
preschimbe răul şi minciuna, în bine şi 
frumos, în vers şi cânt Şi din virtuţi să 
împletim cununa, Precum în cer aşa şi 
pre pământ! Eterna pâine, trupul Tău, 
Iisuse, Ce pentru-a noastre patime s-a 
frânt, Tu dă-ne-o astăzi şi ne iartă nouă, 
Câte-am greşit şi câte încă sunt, Şi dă- 
ne slavă din a Ta iubire, Frântură doar 
din bunătatea Ta, îmbracă-ne în pace şi 
simtire, La rândul nostru să putem ierta, 
Ispite sumedenii, false visuri Se-abat 
spre noi în groaznic uragan, Nu ne lăsa 
drept pradă la abisuri, Fereşte-ne mereu 
de cel viclean, Arată-ne a Ta împărăție, 
Clădită din iubire şi senin, Să se- 
mplinească voia Ta şi fie, Precum în cer 
şi pe pământ, Amin! 


PILDE ŞI POVEŢE 
PENTRU CEI CE VOR 


SA-NVETE 


SI ZILELE ÎTI UMPLE DE PACE SI 
SENIN! 


Hrăneşte al tău suflet cu milă şi iertare, 
Chiar dacă-ţi face unul din semeni 
supărare Şi zilele îţi umple de pace şi 
senin, Chiar dacă-al tău aproape te- 
mproaşcă de venin, Gândeste-te într-una 
la bine şi dreptate, Chiar dacă lovitura 
îţi vine de la frate Şi trece cu vederea 
gândul ascuns şi rău, Nu tu trebui să 
judeci, ci bunul Dumnezeu! 

TE ROAGA-N ORICE CLIPA! 


Când inima în cumpeni stă abătută, 
tristă, Atunci îşi aminteşte că 
Dumnezeu există Şi  sângerând, 
străpunsă de spada unui nor, Pe 
Dumnezeu îl cheamă să-i vină-n 
ajutor, Fierbinte îi e ruga: „Ajută-mă 
Prea Sfinte Am să-ţi arăt credinţă de- 
acuma înainte..." Si Dumnezeu o 
scoate din greul cel mai mare, lar 
inima ferice se pune pe uitare! 


„Vezi, nu-ţi aduce-aminte doar când îţi e 
greu, Te roagă-n orice clipă la bunul 
Dumnezeu!" 

SĂ NU STRIVESTI CU SUFLETUL TĂU! 


Dacă nu cunoşti cele zece porunci, Mergi 
la Preot si întreabâ-1 atunci, El îţi va 
deschide Cartea Sfântă în ea a citi, Sau 
despre cele zece porunci îţi va vorbi! 


Dacă ajungi să cunoşti cele zece porunci, 
Luptă cu tine, străduieşte-te-atunci Să nu 
le calci, să nu le striveşti sub călcâi, Ci să 
le aşezi drept strajă căpătâi! 


Cât ai mers în neştire şi n-ai aflat, 

Fii sigur, ai căzut mereu în păcat, 

Dar după ce cuvântul Domnului ai cunoscut, 
Nu vei mai putea spune: "Am greşit, n-am 
ştiut!" 


Luptă cu tine, străduieşte-te atunci, 

Să nu striveşti cu sufletul tău cele zece 
orunci ! 

GELE ZECE PORUNCI 

învaţă că în lume e mereu Atotstăpân 
un singur Dumnezeu! 


Tu chip cioplit nicicând să nu îţi faci, Să 
nu te-nchini la idoli şi la vraci! 


Să nu iei în deşert numele sfânt Că 
Dumnezeu e-n toate câte sunt! 


Lucrează şase zile fără tihnă, Iar ziua 
şaptea fie-ţi de odihnă! 


Pe mama si pe tatăl tău cinsteste-i, Cât 
vor trăi respectă-i şi iubeste-i! 


Să nu iei viaţa altuia vreodată, Aceasta 
este faptă necurată! 


Să nu petreci în patimi şi-n desfrâu, Că 
viata-i scurtă, trece ca un râu! 

Să nu furi nici măcar un singur ac, Cinstit, 
bogat la suflet chiar sărac! 


Să nu juri strâmb despre aproape, iată, De 
eşti chemat la dreapta judecată! 


Să nu râvnesti la ce nu-ţi aparţine! 


Poruncile acestea deci le ţine! 


23 


CINE N-ARE OCHI SĂ VADĂ! 


Cine n-are ochi să vadă Calea către 
Dumnezeu, E mai orb decât toţi orbii, 
Rătăceşte-n noaptea Sufletului său! 


Cel fără urechi s-audă Cuvântul lui 
Dumnezeu, E mai surd decât toţi surzii, 
Râtaceste-n noaptea Sufletului său! 


Cel ce nu rosteşte rugă Către bunul 
Dumnezeu, E mai mut decât toţi mutii, 
Râtaceste-n noaptea Sufletului său! 

Iară cel care nu crede Că există 
Dumnezeu, E mai orb decât toţi orbii, Si 
mai surd decât toţi surzii, Mult mai mut 
decât toţi mutii, Mai bolnav ca toţi 
bolnavii: Rătăceşte-n noaptea Sufletului 
său! 

HOTĂRĂSTE-TE ÎNSĂ! 

E uşor să deprinzi lucrul rău, 

Ce e bun se învaţă mai greu, 

Şade răul ascuns, îl găseşti, 

Lucrul bun desi-1 vezi, nu-l iubeşti, 
Răul hâd se agaţă de tine, 

Şi îl laşi să te biruie bine, 

Lucrul bun stă modest, la o parte, 
Nu-l observi, mergi spre rău, mai departe, 
Hotărăşte-te însă, luptă din greu, 

Ce e bun să cultivi, să alungi ce e rau! 
DEŞERTĂCIUNI 


.Desertaciunea desertaciunilor, toate sunt 
deşertăciuni..." (Gcdeaastul) 


Cale de-o clipă-i bogăţia, vin hoţi 
năpraznici de te fură, Puterea-nseamnă 
slăbiciune de teamă-ascunsă în armură, 
Se spulberă în glod mândria iar 
nedreptatea se sfărâmă, Linguşitorul cât 
de mare nu e decât o biatâ râmă, Palat 
vrei să-ţi clâdesti în viaţă, să ai o mie 
slujitori, Himera unui vis de noapte din 
care te trezeşti în zori, Deşertăciuni sunt 
toate-acestea şi goană parbă după vânt, 
Nimic din ce e amăgire nu iei cu tine în 
pământ, Rămâne fapta să vorbească pe 
mai departe-n locul tău, Deşertăciunea-i 
trecătoare iar fapta dăinuie mereu! 
CUM AI TRĂIT, ATÂT, CUM AI TRĂIT! 

în viaţă strângi atâtea bogății, Izvor de 
patimi oarbe, lăcomii, Pot străluci ca 
sclipitoare stele, N-au nici tărie, nici un 
leac în ele,, Prin vitregii se risipesc averi, 
Vin jafuri, molimi, lacrimi şi dureri, Se 
duc câştiguri, piere din putere, Se 
risipeşte orişice avere, Un singur bun 
rămâne neclintit: Cum ai trăit, atât, cum 
ai trăit! 

DOAR DUMNEZEU NEMURITOR! 


Te uiţi la frunzele de nucă. Vârtejul 
toamnei le doboară, Volbura vieţii le 
usucă, La fel gingaşa lăcrămioară! 


Ştim, bolta plină e de stele Ce strălucesc 
acolo sus. Dar fiecare dintre ele Cunoaste 
răsărit şi-apus! 


Şi apele cu unde clare Ce veşnic murmură 
în cor, Par un întins fără hotare, Ca viaţa 
însă trecător! 


Sau orice floare minunată Se veştejeşte şi- 
a pierit, E legea firii ce nu iartă Să fie zori 
şi asfintit! 

Chiar elefantul mult trăieşte Dar piere şi 
el pân-la urmă, Fierul se-n moaie, se 
topeşte Iar piatra dură se sfârâma! 


Orice socoti că-i fără moarte în viatâ-i 
valul trecător, Stă scris în a veciei carte: 
Doar Dumnezeu nemuritor! 


VA ADUNA FURTUNĂ! 


în zori semănătorul aruncă grână 
rară, Cu soare poleită, smălţată-n 
raze mii, Semințele prind viaţă în 
glia seculară, Dar nu toate cad bine 
s-ajungă aurii! 


Semănătorul ştie şi suferă-n tăcere, 
Pentru acelea care în locul sterp căzură, 
Dar nu-ncetează truda, frământă din 
durere, Un aluat de seamă şi-un cântec 
fără ură! 


Şi cine semănat-a după-a Scripturii lege, 
Cu sufletul de pace, senin şi voie bună, 
Doar rod bogat ca viata-i la urmă va 
culege, lar ură cine poartă va aduna 
furtună! 

CREDINŢA 


Credinţa nu se cumpără cu aur Şi 
nici cu banul pururi sunator, Ea e 
fiorul tainic ce ne leagă De 
Dumnezeu a toate ziditor! 


Nici nu se vinde cum făcut-a Iuda, Cu 
preţul celor treizeci de arginti, Ea e 
iubirea sfântă ce ne leagă, De 
Dumnezeu, de ţară şi părinţi! 


De câte ori ne-ncearcă o durere, Sau ne 
aflăm pe-un drum necunoscut. Credinţa 
este singura putere care ne leagă de 
Cerescul scut! 

JUMĂTATE 


Ai greşit, e omeneste, Numai bunul 
Dumnezeu Niciodată nu greşeşte, De-ai 
greşit, să-ţi pară rau! 

Şi marturisindu-ti vina, Te-i simţi mai 
uşurat, Jumătate porţi pricina, 
Jumătate eşti iertat! 

INDEMNURI CREŞTINE 


Dintr-o haină mai de soi, Să-mbrăcăm pe 
cei mai goi! 


La flămânzi să le dăm pâine, Le-am dat 
azi, le dăm şi mâine! 


Un banut de-ti prisoseste, Dă-1 acelui ce-i 
lipseste! 


Om căzut şi prins de frică, Mâna dă-i si îl 
ridică! 


Nu porni nicicândpricină, Pentru cel fără 
de vina! 


Pe cel slab, fără-apărare, Nu-1 lovi de eşti 
mai tare! 


Dacă eşti la minte-ntreg, Fii la şcoală bun 
coleg! 


Fie-ti viaţa cu senin, Iară tu.un drept 
creştin! 

GÂNDURI BUNE DE NUTREŞTI! 


Bate şi ţi se deschide Gânduri bune de 
nutreşti, Dacă vii curat în cuget, Nu să 
iei: să daruiesti! 


Bate şi ţi se deschide, Dacă ceri doar 
mângâieri, Sau un sfat la ceas de 
cumpeni Când te afli în dureri! 


Bate şi ţi se deschide, înăuntru-i 
Dumnezeu, Ştie de ce baţi la Poartă, Iti 
deschide când ţi-e greu! 

CÂND IUBIREA ÎN POTIR SE 
DESFACE! 


Mamă, scumpa mea mamă, neasemuita mea 
mamă, 


Cu floarea care ţi-o aduc azi eu, 
Vreau să-ţi mângâi sufletul tău 

Si-ti potrivesc cântarea după stele de 
argint, 

Ele-amăgesc, dar vorbele nu mint 

Şi inima nu ştie-a se preface, 

Când iubirea-n potir se desface! 


Ştiu că ţi-a fost primăvară şi vară când îmi 
era bine, Toamnă când dădeam în pârg, 
iarnă când sufereai pentru 
mine 
! 


Nu pot uita niciodată, Dăruirea de mamă, 
lacrimă curată! 


Fierbintea mea rugă o înalt spre 
Dumnezeu: ,Tine-o în viaţă pe mama, 
împodobeste grădina sufletului său!" 
SOLUL VREMILOR SENINE 


Tată, tu eşti pentru mine, Solul vremilor 
senine. Sprijinul de căpătâi Şi îndemnul 
cel dintâi! 

Lângă mine când te ştiu, mai puternic 
sunt, mai viu Şi în viaţă m-am purtat Prin 
exemplul ce mi-ai dat! 


M-ai deprins să fiu cinstit, Lucru 
nemaipomenit, Nimănui să nu-i fac rău Şi 
să cred în Dumnezeu! 


Doamne, rogu-te, a$ vrea Să îl ai în paza 
Ta, Stejar drept şi neclintit, Sănătos şi 
fericit! 

UN CANT DE FRAȚI SI DE SURORI 


Cine-i singur copil la părinţi. Singur se 
simte*în ore şi-n zile, E mai sărac prin 
anii fierbinţi, Cine-i singur copil la 
părinţi! 


Cine are o soră şi-un frate, Se simte bine 
alături de ei, E mai bogat în tot şi în 
toate, Cine are o soră şi-un frate! 


Pentru orfan ce pe nimeni nu are, O soră 
şi-un frate ar n bogăţie, I-ar pretui ca pe 
raza de soare, Cel orfan ce pe nimeni nu 
are! 

De aceea ar fi cu dreptate Să-ţi iubeşti 
sora şi fratele tău, împreună să treceţi ce- 
i greu, Da, aceasta ar îl cu dreptate! 
DARUL PAINII 


Din pâinea ta bogată ce o aşterni la masă, 
Fă-ţi partea cea mai mare şi cea mai 
arătoasă, dar potolindu-ti foamea cu ce-ai 
poftit anume, Gândeşte-te că totuşi sunt 
şi flămânzi pe lume Şi fă-le şi lor parte şi 
dă-le-o bucăţică, Le-ar prinde tare bine 
oricât ar fi de mică, Dar pâinea de ţi-e 
mare, din ce îţi mai rămâne, Cu milă te 
gândeşte la credinciosul câine, De-i faci şi 
lui o parte n-ajunge să lihnească, Deşi e 
numai câine, nu-i stirpe omenească! 


lar când la masa largă rămân 
firimituri, Gândeşte-te că încă sunt 
hămesite guri, Presară-le cu grijă pe 
frig şi vreme rea Şi biete păsărele 
mâncând s-or sătura! 

FĂ-ŢI SEMNUL CRUCII! 


Când te porneşti pe drumurile lungi, Fă-ţi 
semnul crucii ca să poţi s-ajungi! 


Urcusul greu când trebuie sâ-nfrunti, Sub 
semnul crucii sui în vârf de munţi! 


De treci înot al apei repezi val, Fă-ţi 
semnul crucii să ajungi la mal! 


De ai de dus o aspră bătălie, Să-ţi fie 
crucea unica făclie, Ea te-nsoteste-n 
ceasul de restrişti, Prin ea învingi în luptă 
sau rezişti! 


Ori dacă lupta se încinge-n tine, . Să iei o 
hotărâre spre mai bine, Tot crucea sfintei 
jertfe-a lui lisus, Să-ţi poarte gândul până 
la apus! 


Fă-ţi semnul crucii oricând îţi este greu 
Şi vei ajunge să învingi mereu! 

CUVÂNTUL LUI DUMNEZEU 


Cu lumină ne va încălzi, Cu umbră ne va 
răcori, 


Cu cântec ne va mângâia, Cu smerenie ne 
va înălța, 


Cu adevăr ne va înflori, Cu floare ne va 
împodobi, 


Cu lacrimă ne va spăla, Cu credinţă ne va 
înveşmânta, 


Cu bunătate ne va hrăni, Cu milă ne va 
însufleti, 


Cu Duh Sfânt ne va apâra, Cu iubire ne va 
ierta, 


Cu pilde ne va dojeni, Cu iertare ne va 


iubi! 
CA LACRIMA DE MAMA DACĂ EŞTI! 

Când seamănul cu vorbe-1 biciuiesti Şi 
piatra-n mână prinzi ca să-l lovesti, Tu 
stai o clipă cât ai cugetat: De-ţi este-n 
lege sufletul curat, De n-ai în lumea asta 
nici o vină, Nu eşti legat cumva de vreo 
pricină, Nu ai minţit în viaţă niciodată, N- 
ai amăgit prin vorbe nici o fată, Sau de la 
nimeni n-ai furat nimic, Nu ţi-ai făcut 
nicicând vreun inamic, N-ai jefuit şi nici 
n-ai împilat, Sau jurământul nu ţi l-ai 
călcat, Nu ţi-ai făcut nici chip cioplit din 
lemn, Ai fost cinstit şi-ntotdeauna demn, 
Ca lacrima de mamă dacă eşti, Atunci ia 
piatra, poti ca să lovesti! 


Dar stai şi-ascultă şi cuvântul meu: „Fără 
păcat e numai Dumnezeu!" 
CÂND DOAR PE TINE ÎNSUTI! 


E greu să-ţi vezi păcatul şi să-l 
mărturiseşti, Când doar pe tine însuţi în 
viaţă te iubeşti, într-una ţi se pare că tot 
ce faci e bine, N-asculti un sfat vreodată 
ci crezi numai în tine, Dar când greşeşte 
altul, observi imediat Şi strigi cât poţi de 
tare: „îngrozitor păcat!" Minciuna de ţi-e 
mare o treci nepăsător, La altul adevărul 
îl vezi supărător, Invidia la tine e o 

gingaşă floare, Când altul cinste-ti face 
socoti că e trădare... 


Aşa se-ntâmplă astfel când nevăzând ce-i 
bine, îi crezi infami pe alţii şi minunat pe 
tine! 

SEMANATORUL E USUS! 


Acel ce seamănă sămânță ca să răsară 
însutit, Nu are totdeauna parte la fel să fie 
răsplătit, A fost ales Semănătorul de 
Dumnezeu cel drept şi sfânt. Să semene în 
brazda lumii, s-aducă pace pe pământ, 
Dar oamenii în rătăcire l-au răstignit pe 
cruce, sus, Sâmânta lui rodeşte veşnic. 
Semănătorul e Iisus! 


__ CÂNTECE PENTRU 
SĂRBĂTOAREA 


SUFLETULUI 
NU, NU VEI FI PIERDUT* 

Nu, nu vei fi pierdut Cât lacrima-nfloreşte, 
Cât sufletul mai doare, Cât inima iubeşte 
Şi bate cu putere La greu şi la durere, Cât 
crezi în omenie Si lupti pentru frumos, 
Cât gândul e curat Si năzuinţa creşte, 
Credinţa se-ntăreşte, Nu, nu vei fi 
pierdut! _ A: 

ŞI BINELE ÎNTR-UNA ÎNTÂRZIE! 


Când gerul e sticlos şi stăpâneşte, Iar 
totu-i prins sub neaua argintie, îţi pare 
doar că iama zaboveste, în timp ce 
primăvara întârzie! 


Aşa se-ntâmplă-n viaţă cu credinţa, Te 
paşte răul, greu te părăseşte, Şi binele 
Intr-unaîntârzie... Dar deodat' în inimi 
înfloreste! o 
CAND ESTI PE MAREA PRINSA IN 
FURTUNA! 


Când eşti pe marea prinsă în furtună 
Şi-n noaptea neagră fulgeră şi tună, 

Să nu socoti că eşti fără scăpare, Că 
nu găseşti la nimeni îndurare, 
Deasupra, din vecie te veghează 
Fecioara Sfântă pururea şi trează, E 
mama lui lisus şi mândru far, Ea 
ocroteşte orice marinar Şi orice suflet 
prins în încercare, Privirea Ei doar 
mângâie, nu doare! 


Dar roagă-te, aprinde o făclie, Să fii 
scăpat din crâncena urgie, lar barca să 
plutească mai departe: „Fecioară Sfântă, 
scoate-ne din moarte!" ci scoate-mi 
doamne sufletul din nor! 


Tu, Doamne fii întâiul zbor şi crez, învatâ- 
mă în viaţă să cutez, Nu cu mândrie 
căutând spre stele, Să urc deşarte visuri 
de mărgele, Şi cu dreptatea Ta să mă 
hrănesc Şi tot cu Ea în gând să năzuiesc, 
Sperantele să-mi fie doar de bine, Nu să 
cobor spre patimi şi ruine Ca-n întuneric 
să mă înfăşor... 


Ci scoate-mi Doamne sufletul din nor! 
INTR-UN SENIN DE GANDURI SA 
ÎNCAP! 

Fereşte-mă de răgetul de fiară, Dă-mi 
cântec dulce, vânt de primăvară, Când în 
grădine vişinii şi prunii, Irump în înflorire 
ca lăstunii Şi lasă Doamne toată mila Ta, 
Să se reverse în fiinţa mea, Să fiu mai bun 
privind la al meu seaman, Sâ-1 socotesc 
aproapele meu geaman, Sâ nu strivesc 
sub pasu-mi nici furnica, Alunga-mi 
Doamne grija dar si frica, La marul Tâu 
oprit să nu m-adap, într-un senin de 
gânduri să încap, Socoate Tu al lucrurilor 
parte, Ce este trainic, fără nici o moarte! 
ÎNVATA-MA SĂ CÂNT! 


învaţă-mă să cânt, atât îţi cer, Asa cum 
cântă îngerii din cer Şi nu să strig, să 
urlu-ngrozitor, Cum urlă lupii-n haita lor, 
Căci urletul e semn de răzvrătire, lar 
cântecul de pace şi iubire, Vesteşti prin 
urlet setea de omor, Prin cântec devii 
aripă de zbor! 


învaţă-mă să cânt, atât îţi cer, Asa cum 
cântă îngerii din cer!. 
CANTEC PENTRU PACE SI SENIN 

în cununa Ta de raze, Doamne-nvaluieste- 
mă; Cu a Ta nemarginire Milă, dăruieşte- 
mă! 


în veşmântul de credinţă, Doamne Tu 
îmbraca-ma, Cu a păcii flamura De gând 
rău dezleagă-mă! 


Cu senin şi cu simtire, Viaţa înzestrează- 
mi-o, Cu aleasa Ta iubire Inima 
smălţează-mi-o! 

FĂ-O IZVOR DEAPURURI CURGATOR! 


Pustiul e un jar ce te cuprinde Nemărginit 
când nu-l poti înflori Şi sufletul în 
cumpănă se prinde, Când doar urăşti fără- 
a putea iubi! 


Dar Doamne cearcă apa vieţii mele, Fă-o 
izvor deapururi curgător, Să semene 
pustiul tot cu stele Şi sufletul sâ-1 
mângâie cu dor! 


Putere dă-mi în omeneşti hotare, Tot răul 
vieţii spre a-l doborî, Fă loc pentru-a 

pătrunde-atâta soare, Cât să iubesc fără-a 
putea uri! 
MAMĂ-STEA! 


Mamă, cântecul meu să te-anine uşor, Să 
simţi freamătul lui în amurguri de dor, 
Cuvântarea cea grea din noian de 
restrişti, La apusul de stea când tu nu mai 
exişti, Azi pe-o gură de rai eşti, ţi-e bine, 
Dumnezeu te veghează din sfere senine, 
Presimtindu-te eu prin zăpezi ce se pierd, 
Doar în şoapte de gând al tău chip să-l 
dezmierd, în târâna cea grea ce-ţi 
ascunde visarea, Nu mai pot să pătrund 
să-ţi ascult răsuflarea, Mi-a rămas un 
adânc de icoană şi-azur, Semăn proaspete 
flori să îţi crească în jur, Câ-ti plăcea 
înflorirea naturii divine, Urmărind cu 
nesat înflorirea din mine Si mai pot să-ţi 
aduc soapta versului meu, Când odat' m- 
adormeai recitându-1 mereu. 


Mamă-stea ce din caerul vietii-ai apus, Sa 
simti freamatul meu ca un dor de nespus! 


A2 


GÂNDURI PENTRU BUNICI 


Bunico, tu, să mă fereşti de iasme, îmi 
povesteai în seri atâtea basme, în care- 
n lupta cu un zmeu hidos, întotdeauna- 
nvinge Făt-Frumos, Spuneai că Făt- 
Frumos e Dumnezeu, Care-nvingea 
tăria celui rău! 


Bunicule, tu mă-nvăţai un crez: Spre 
adevăr într-una să cutez! 


Voi aţi trecut ca lacrima pe-o geană, îmi 
amintiţi de Sfinţii din icoană! | k 
LA SĂRBĂTOAREA SA NEMARGINITA! 


Când în durere sufletul se află, Găseşte-i 
Doamne cumpănă de har, Să poată trece 
şi-n puterea nopţii Acest năprasnic şi 
adânc hotar! 

Oglinda vieţii e un lac adânc, Dar tulbure 
când răul îl sfâşie Şi câteodată nu mai 
poţi s-ajungi La cel care ar vrea să te 
mângâie! 


Aşează însă punte peste 
ani, Peste abisuri pline 
de ispită, Ca sufletul s- 
ajungă din amar La 


sărbătoarea sa 
nemărginită! N 

CANTECE 
PENTRU NASTEREA LUI 
CRIST 


LA IESLEA CEA SĂRACĂ 


Veneau din departare la ieslea cea 
sâracâ, Trei crai sâ se închine acelui 
prunc născut De pururea Fecioara Maria. 
Se-nchinară Şi îi dădură daruri ce le 
purtau sub scut Cu aur şi cu smirnă, cu 
smirnă şi tămâie, Aşează-n locul tainic şi 
sfânt tot darul lor, Şi îngerii din ceruri 
cântau de bucurie, Iar craii simt că astfel 
le este mai uşor. Veniră-n urmă încă 
păstorii de la stână, Erau săraci din fire, 
n-aveau podoabe, flamuri, Purtau iubirea- 

n suflet şi flori de măr în mână, Culese-n 
dimineaţă din a credinţei ramuri. 


Si Crist zâmbea serafic acelor ce veneau 
Şi îngerii din ceruri dumnezeesc cântau! 
A NAŞTERII MINUNE 


S-a întâmplat de mult de tot, Poveste- 
adevărată, în Bethleem şi de atunci, Ea 
n-a mai fost uitată! 


Când s-a născut sub cerul sfânt, în iesle ca 
oricare, Mesia cel fâra-nceput Si făiă- 
asemănare! 


Şi noaptea mai senină-a fost Şi mult mai 
luminoasă, Pătrunse vestea de Crăciun în 
fiecare casă! 


Iară noi azi sărbătorim Cu floarea 
în cunune Şi sufletului pregătim A 
naşterii minune! 

PUTEREA COLINDULUI 


Stăpânul cu biciul în mână, Pe sluga-i cu 
foc o bătea Şi sluga sub pala nebună, 
Tăcea resemnat şi răbda! 


Cum iute trec clipele-n goană Şi anii se 
scurseră-n zbor, Stăpânul cu inima stană, 
Cu biciul ieşea-nvingător! 


Şi iată Crăciunul că vine Cu alba beteală 
de nea. Stăpânul trăia tot mai bine Pe 
slugă mai rău o bătea! 


Dar când pregătit să lovească Mai crâncen 
decât până-acum, Se-aude o voce- 
ngerească, Un cânt ce venea de pe drum: 
„Stăpâne, e datina veche, Crăciunul ne 
bate la uşi, Crăciunul e fără pereche..." 

Şi fulgii cădeau jucăuşi! 


Stăpânul tresare şi biciul, îl zvârle-ntr-un 
colţ parasit, Nu-nteapâ acum nici 
ariciul... Şi sluga se scoală, năimit! 

Stăpânul şi sluga sunt una, Crăciunul 
când bate la uşi, Colindu-mpletise 
cununa! 


Şi fulgii cădeau jucăuşi! y 
COLINDUL INSA NU PUTEAU SA-L 
FURE! 


Seara se lasâ si porneste vântul, 
Colindătorii începură cântul. 


Gerul vestea o dimineaţă cruntă, 
Colindătorii nu se înspăimântă. 


Sub paşii lor şi neaua e de fier, Ei se- 
ncălzesc cu cânt de lerui-ler. 


Cumplit e gerul, ei nu poartă chin Ci 
cânturi despre pace şi senin. 


Şi porţile pe unde-au colindat, S-au tot 
deschis la cântul lor curat 

Colindul lor nu are nici 
o pată Ci spune despre 
vestea minunată A 
naşterii din iesle a lui 
Crist, 


Şi gerul creşte, nimeni nu e trist! 
Capătă nuci, covrigi pe neştiute, 
Gerul îi prinde iarăşi să-i sărute! 


Deodată furii îi opresc în cale: „Daţi tot 


ce-aveţi, covrigi şi portocale!" 


Şi ei senini nu vor să se-nspăimânte 
Ştiind că furii nu puteau să cânte! 


Lăsară pentru-o clipă micul cor Şi le 
dădură-agoniseala lor. 


Furii rânjeau ca lupii din pădure, 
Colindul însă nu puteau să-l fure! 


Furii se-ncarcă de un greu păcat, 
Colindătorii cântă mai bogat! 


Stelute mici privesc la ei din cer Ei 
se-ncălzesc cu cânt de lerui-ler! 


Geru-i cumplit, ţi se aspreşte faţa, 
Copiii cântă „Bună-dimineaţa"! 

Poartă senini şi-n pace mai departe, 
Colind bătrân şi tânăr fără moarte! 
ŞI MOŞ CRĂCIUN I-ATÂT DE FERICIT! 


Brâdutul stă în aşteptare, O cetină bogată 
are, Doar Mosul trebui să sosească, Sa-1 
mângâie şi-mpodobească! 


Şi iată, poarta-a scârtâit, Si Mosul, iată a 
venit, Mai mici, mai mari îl înconjoară Cu 
suflet cald de primavara! 


Mosul împarte daruri multe, Dar vrea si 
cântece s-asculte! 


Copiii au format un cor Si cântă lin, pe 
legea lor ,O brad frumos, o brad frumos, 
Cu cetina bogată, Ne eşti prieten 
credincios, Nu te uităm vreodată..." 

Dar bradul este, cum să spun, împodobit 
de Moş Crăciun, Şi corul prinde să 
doinească, Pe Moş Crăciun să-l 
preamărească; „ Moş Crăciun cu plete 
sure, Moş Crăciun cu suflet bun, Moş 
Crăciun cu ochi de mure, Mos din noaptea 
de ajun..." 

Şi Mosul pleacă-n grabă mare, Mai sunt 
atâti copii în aşteptare, în urma lor 
brâdutul a-nflorit, Si Moş Crăciun i-atât 
de fericit! 

CREŞTINI, PACE VOUĂ! 


Pastele sfânt, în cer, pe pământ, 

Din sfere coboară, cu nimb ne-nfăşoară, 
Cu dulcele cânt de mândră vioară, 

Cu blândul cuvânt, 

Cu care învie lisus pe pământ; 

Spre-a fi primăvară 

în suflet de rouă: 

„Creştini, pace vouă!" 


PSALMI 
PSALMUL IUBIRII 


Să cântăm acea zi de aleasă cunună, 
împletită cu raze de soare şi lună, 
Mângâieri de lumină în suflete blânde, 
Adieri de azur peste zorile mândre, Să 
cântăm primăveri cu dulceaţă în floare, 

Prunci şi miei răsăriţi într-o pură 
ninsoare, Să cântăm apoi tot ce e bun şi 
frumos, Că aşa ne-a-nvâtat Domnul nostru 
Hristos: Cer albastru de vis, lac etern 
unduios, Chip senin care ştie să cânte, 
Păsări în zbor să se-avânte, Iar urâtul si 
răul şi spaima nebună, Să se piardă 
mâncaţi de vârcolacii din lună! 


La sfârşit, în liniştea inimii noastre, Când 
vor înflori imnuri în locuri sihastre, Şi 
numai psalmul iubirii va domni pe 
pământ, Va fi şi aici ca în cerul cel Sfânt! 
PSALM PENTRU LUMINA 


Când sufletul se află în durere Şi nu mai 
ştie gândul ce să facă, Un întuneric mă 
înghite parcă Şi iarna creşte-n suflet fără 
vrere. 


Atunci te chem pe Tine din vecie, Tu care 
vii şi morţi ai înviat Şi-ai dezrobit lumina 
din neant, Ca iertătoarea rugă să ne fie. 


Ş sufletul îmi scoate din păcat, Că sunt 
făcut din aluat de tină, Voi capăta 

lumină din Lumină, De Dumnezeu 
etern adevărat! 

AJUTĂ-MĂ, DOAMNE, SA SCAP 
DE FURTUNĂ! 


Furtuna când vine se zbat şi aleargă Toţi 
norii şi vântul din urmă-i goneşte, Ajută- 
mă Doamne să scap de furtună Că ea se 
abate spre-a mieilor turmă, Cu urlet 
spăimos se hrăneşte, Potopul din cer se 
revarsă şi creşte, Torentul mai aprig 
goneste Şi fulgere, tunete cerul 
brăzdează, Furtuna mai crâncen cutează! 


Dar nu mă-ngrozesc de-a furtunilor carte, 
De zbuciumul lor ca o trâmbitâ-n noapte, 
Ci doar când furtuna în suflet se-adună Si- 
1 bântuie norii, şi fulgeră, tună... 


Ajută-mă Doamne să scap de furtună! 

LINIŞTITU-S-A INIMA NOASTRĂ 


Liniştitu-s-a inima noastră, Nu mai e 
şoim, nici vulture pleşuv, Lava fierbintelui 
ceas de vezuv, A-nghetat-o solemnul 
amurg, Pletele frunzelor s-au risipit prin 
pădure, în grădină-s tomnatice flori, 
parcă sure! 


Liniştitu-s-a sufletul, cumpăna cumpenei, 
Sopteste un psalm ca un cânt: ,Iartâ-mi 
Doamne la ceasul amurgului, Ce-am 
făptuit pe pământ!" 

PSALMUL RAIULUI SFÂNT 


Psalmodia-voi viaţa fără moarte, Ce nu 
este aicea, pe pământ, Lumina de- 
ntuneric se desparte Şi-i doar lumină şi e 
raiul sfânt! 

Psalmodia-voi cântecul suprem, Ce nu 
este aicea, pe pământ, Care e-n tot şi-n 
toate câte sunt, Ce-şi are început în raiul 
sfânt! 


Psalmodia-voi apoi cerul sfânt, Cu rai 
să se reverse peste fire, Cu har să se 
coboare pe pământ, în cugete, în inimi 
şi-n iubire! 

PSALMUL DĂRUIRII 


Să te dăruieşti înseamnă să iubeşti, Să 
împărţi fiinţa ta cu copiii pe care i-ai 
zămislit şi înflorit, Cum ai împartit-o cu 
florile pe care le uzi când sunt 

amenințate de 
secetă, Le mângâi şi le cresti în 
grădină! 


Să te dăruieşti înseamnă să împărţi 
pâinea cu cei nevoiaşi Şi să te simţi fericit 
dacă ei se satură odată cu tine! 


Să te dăruieşti înseamnă să cânti pentru a 
bucura pe cei 
trişti 


7 


54 


Până ce lacrimile lor de suferinţă se vor 
preschimba în 

lacrimile tale de 
bucurie! 


Să te dăruieşti înseamnă să nu trăieşti 
doar pentru tine, Sădeşte măcar un pom, 
prinde un altoi sau croieşte o cărare 


seni 
nă, 
Până ce bucuria care ţipă în 
razele soarelui, Să pătrundă 
în suflet ca un curcubeu 
ceresc Lăudând pe 
Dumnezeu, cel care a dăruit 
tuturor oamenilor 
facerea 
lumii! 


BISERICA E CASA LUI USUS! 


Mergi la biserică şi te închină, Biserica e 
plină de lumină Şi loc de rugăciune mai 
presus, Biserica e Casa lui lisus! 


Sărută minunatele icoane, Ele nu-s idoli şi 
nici chip de stane, Ci jertfa vie ce-au făcut 
martirii, în numele credinţei şi iubirii! 

Smerit ascultă Sfânta Liturghie, Ea 
poartă a lui Dumnezeu făclie Si 
coruri îngereşti ca o minune! Să nu 
te-abati din mica-ti rugăciune. 


Si stai smerit cu fata la Altar, De-acolo se 
revarsă Sfântul har, Aprinde lumânări 
pentru cei vii Şi pentru cei plecaţi în 
veşnicii! 


Mergi la biserică de te închină, Biserica e 
plină de lumină Şi loc de rugăciune mai 
presus, Biserica e Casa lui lisus! 


FERICIRILE 


Fericit acel om simplu, fără gând ascuns 
şi rău, Căruia ce-i este-n cuget, scris e şi- 
n cuvântul său, Iarâ («ea ce rosteste, 
vorbă limpede şi dreaptă, Trece iute, 
neschimbată, pe măsura sa în faptă! 


Fericiti cei ce cu lacrimi spală inima de 
ură, Arătând cât sunt de sinceri şi curati 
peste măsură, Ei din toţi copiii lumii care 
lacrimi n-or avea, în încrâncenarea vieţii, 
singurii s-or mângâia! 

Fericiti cei blânzi din fire ce se-ntrec aşa 
cu cântul, Din a omenirii turmă, ei vor 
moşteni pământul! 


Fericiti flămânzii vieţii, însetatii de 
dreptate, Floarea lor va fi iubirea din 
a inimii cetate, Pe altarul sfânt în 
care îşi cresc fiii şi nepoţii Şi la masă 
îngerească se vor sătura cu toţii! 


Fericiti şi milostivii, cei cu suflet 
omenesc, Care miluind pe semeni, mila 
Domnului primesc! 

Cei cu inima curată, ce fierbinte e mereu, 
Vor avea acea putere de-a vedea pe 
Dumnezeu! 


Fericiti acei ce pacea, neasemuita pace, O 
fac pururi să trăiască de o mie ani 
încoace, Cei ce luptă ca războaie 
niciodată a nu fi, Vor rămâne-n nemurire 
ai lui Dumnezeu copii! 


Prigoniti pentru dreptate, cei cu suflet de 
lumină, Vor avea împărăţia cea cerească 
şi senină! 


Fericiti veţi fi aceia şi ca toate mai presus, 
Dacâ-ati fost în astă viaţă, prigoniti pentru 
lisus! 

CUPRINS 


DRUMUL SPRE LUMINĂ 


Rugâmurne aH ap 2999999 da bt ll atu 


RUA In 2011 st dle pl e do 
Arată-mi, Doamne, drumul spre Lumină! 

Cu haina Ta să-mi învesmânti simtirea! ... 
Ci ziua fă-o mai senină! ua Lis sal 
Primeşte-mă în casa Ta, Iisuse! ............... 
De-am obosit, Tu pasu-mi întăreşte! ........ 
Rugă sfioasă câtre Fecioara Maria........... 
Rugă pentru calea cea dreaptă ................ 
Dă-mi, Doamne, lacrimi doar de bucurie! 


Ce-am risipit, în pace să adur! es es 
Când te acezi la masă! ee wo 


Dar arma mea de vis şi apărare! .............. 
Fereşte-mă de searbăda minciună! .......... 
în lungul drum al nopţii către zi! ......... 

Rugă pentru partly Dacia Cata dia 25 
Ai grijă, Doamne sfânt, de România! ....... 
Rugă pentru toţi oamenii pământului! ..... 
Devreme, înger să mă culci! .................00. 


Fereşte- 1 de furtuna din inimi ce doara 


Tatal 005 CERU ada YD 
PILDE ŞI POVEŢE PENTRU CEI CE VOR 
SĂ-NVEŢE 


58 


Şi zilele îţi umple de pace şi senin! .......... 35 


te roagă-n orice clipă! ......cec eee 36 
Să nu strivesti cu sufletul tău .................. 37 
Cele zece PDODULEICI a Ibm aia otel bat 38 
Cine n-are ochi să vadă! seee 40 
Hotărăşte-te, Însă! uu ao ut 42 
Deşertăciuni Sd A OAN au 43 
Cum ai trăit, atât, cum ai trăit! ................ 44 
Doar Dumnezeu nemuritor! „ae 45 
Va aduna furtună! ......ce eee eu ieu. 47 
Credinta dae aa ui ora O te oa dt lt a al 48 
UTILE ei CYN YH a dat A Ata 49 
indemnuri crestin6............ «eiii. 50 
Gânduri bune de nutreşti! ..................0. 51 
Când iubirea în potir se desface! ............. 52 
Solul vremilor senine .................eeuuudn. 53 
Un cânt de frați şi de surori ............. ....... 54 
Darül Dal meet o zace dd Da 55 
Fă-ţi semnul crucii! ae a i ei 56 
Cuvântul lui Dumnezeu ..,............i99.....9.. 57 
Ca lacrima de mamă dacă eşti! ............... 58 
Când doar pe tine însuţi! ......ccee eee 59 
Semănătorul e lisus! .......ccece eee 60 


CÂNTECE PENTRU SĂRBĂTOAREA 
SUFLETULUI 


Nu, nu vei fi pierdut! .......ccec eee eee 63 
Şi binele într-una întârzie! a 3 iată a 

Când eşti pe marea prinsă în furtună! ..... 65 
Ci, scoate-mi, Doamne, sufletul din nor! .. 66 
într-un senin de gânduri să încap! ........... 67 
învata mia să cânt! ele cd eliade 68 
Cântec pentru pace şi senin ..................... 69 
Fă-o izvor deapururi curgător! ................. 70 
Mamastea! ce aie nt ea ada data 71 


59 


Gânduri pentru bunici ........... aana do 72 
La sărbătoarea sa nemărginită! ............... 73 


CÂNTECE PENTRU NAŞTEREA LUI CRIST 


La ieslea cea săracă... eee eeeeee 77 
Axnasteri!-mHnune.. aa alea păcate ea cl 78 
Puterea colindului ........ccee eee eee uu. 79 
Colindul, însă, nu puteau să-l fure! ..... 81 
Şi Mos Crăciun i-atât de fericitl................ 83 
Creştini, pace VOUA i? iei i ate ia al ga 85 
PSALMI 
Psalmul iubirii 0. uu tea că gta aaa ue ducă 89 
Psalm pentru Lumină .....cee eee 90 
Ajută-mă, Doamne, să scap de furtună! ... 91 
Liniştitu-s-a inima noastră ....................... 92 
Psalmul Raiului sfânt o.c 
i a oa Caan YO 93 
Psalmul daruirii cc accese aa belea elit aa 94 
Biserica e Casa lui lisus .........cce eee 95 
| sea pata pr a ANII ARN POOR SIA ARE E ie ea E 96 
Cup IR. Etc ot Mele PF ataca n) Y YY 99 
Tehnoredactor TAMI I. TAMAZUCARU 


Redactor de carte: MIGDONIA GBORGESCU 


60 


Tiparul a fost executat la 
tipografia editurii 


Hururcyh 


|] Nr levanu nr ASA. ac PE d an ^utut 


patron utu* si tlircrTur 


Tehnoredactare computerizată: 
ROMFEL S.R.L. 


Invierea Domului 


| 


H 


PETRE DEMETRU 
POPESCU 


DRUMUL SPRE 
LUMINA 


